
Bucureşti, 6 noiembrie  2018
                                                                  Nr. 4c-7/497
PL x. 590/2018




Către:

BIROUL PERMANENT AL
CAMEREI DEPUTATILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr.16/2018 pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice  trimis spre dezbatere în fond Comisiei pentru administrație publică și amenajarea teritoriului cu adresa nr. PLx. 590 din 22 octombrie 2018.
PREŞEDINTE,
Florin Claudiu ROMAN

Bucureşti, 6 noiembrie  2018
                                                                  Nr. 4c-7/497
PL x. 590/2018
RAPORT 
asupra proiectului de Lege privind aprobarea Ordonanţei Guvernului nr.16/2018 pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru administrație publică și amenajarea teritoriului a fost sesizată spre dezbatere în fond cu proiectul de Lege privind aprobarea Ordonanţei Guvernului nr.16/2018 pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, trimis cu adresa nr. PL x. 590 din 22 octombrie 2018, înregistrat cu nr. 4c-7/497 din 24 octombrie 2018.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră decizională.
Senatul, în calitate de primă cameră sesizată, a adoptat proiectul de lege în şedinţa din 17 octombrie 2018.
Consiliul Legislativ a avizat favorabil proiectul de lege cu observații și propuneri, conform avizului nr. 844 din 29 august 2018.
Proiectul de lege supus dezbaterii are ca obiect de reglementare modificarea Ordonanţei Guvernului nr.80/2001, vizându-se, printre altele, definirea clară a domeniului de aplicare, respectiv stabilirea de normative de cheltuieli pentru instituţiile publice, astfel cum sunt definite la art.2 alin.(1) pct.30 din Legea nr.500/2002 şi la art.2 alin.(1) pct.39 din Legea nr.273/2006, precum şi stabilirea expresă ca, prin hotărâre a Guvernului, să se poată aproba alte niveluri maxime, precum şi dispoziţii referitoare la aprobarea numărului de autoturisme pentru activităţi specifice.
În conformitate cu prevederile art. 61 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de lege în ședința din 6 noiembrie 2018.
La lucrările Comisiei a participat, în baza prevederilor art. 55 din Regulamentul Camerei Deputaţilor, republicat, cu modificările și completările ulterioare, domnul Marius Răduț  - expert din cadrul Ministerului Finanțelor Publice.

Din numărul total de 23 membri ai Comisiei au participat la dezbateri 21 deputaţi.

În urma dezbaterii, membrii Comisiei au hotărât, cu unanimitate de voturi, adoptarea proiectului de Lege privind aprobarea Ordonanţei Guvernului nr.16/2018 pentru modificarea şi completarea Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice.
În raport de obiectul şi conţinutul său,  proiectul de lege face parte din categoria legilor ordinare.

                        
PREŞEDINTE, 


   
SECRETAR,



Florin-Claudiu ROMAN 
 
 Simona BUCURA-OPRESCU
 Sef serviciu, Sofia Chelaru

 Consilier parlamentar, Nicoleta Toma

